钦定古今图书集成/历象汇编/岁功典/第074卷 > 《云南志书》 > 季秋部选句
## 钦定古今图书集成/历象汇编/岁功典/第074卷 > 《云南志书》 > 季秋部选句

《晋子夜歌》“适忆三阳初，今已九秋暮。”

左思《蜀都赋》：“大火流，凉风厉。白露凝，微霜结。”

宋鲍照《秋晴赋》，“是月也，声晷合，朝野分霆，收耀虹戢
文炎都塞埃，旻㝢涤氛，曳悲泉之凝露，转绝垠之严
云。”〈又〉《白纻曲》“穷秋九月荷叶黄，北风驱雁天雨霜。”〈又〉
《诗》：“木落江渡寒，雁还风送秋。”

谢灵运诗：“杪秋临远山，山远行不近。”

齐王俭诗：“寥寥清景，霭霭微霜，草木摇落，幽兰独芳。”
卞伯玉《斋赋》：“终风扫于暮节，霜露交于杪秋。”

《梁简文帝诗》：“玉署清馀热，金城含暮秋。”

江淹《别赋》“珠与玉兮艳暮秋。”

庾肩吾诗：“早花少馀雪，春寒及晚秋。”

《何逊诗》：“凛凛穷秋暮，初寒入洲渚。”

北周王褒诗：“苑寒梨树紫，山秋菊叶黄。”

《庾信诗》：“苍茫望落景，羁旅对穷秋。”

隋炀帝诗：“风亭芳树迎早夏，长皋麦陇送馀秋。”
唐李适诗：“凤辇乘朝霁，鹦林对晚秋。”

陈子昂诗：“复此穷秋日，芳樽别故人。”

沈佺期诗：“郊筵乘落景，亭传理残秋。”

阴行先诗：“山堂红叶下，岸菊紫花开。”

王维诗：“云山新雨后，天气晚来秋。”

孟浩然诗：“去国似如昨，倏然惊杪秋。”

李嘉祐诗：“朝霞映日同归处，暝柳摇风欲别秋。”
钱起诗：“黛叶轻筠绿，金花笑菊秋。”〈又〉门闲谢病日，心
醉授衣秋。

皇甫冉诗：“洛下闻新雁，江东想暮秋。”

《韩愈诗》：“穷秋感平分，新月怜半破。”

柳宗元诗：“杪秋霜露重，晨起行幽谷。”

白居易诗：“残暑蝉催尽，穷秋雁送来。”〈又〉江南九月未
摇落，柳青蒲绿稻穟香。

李绅诗：“俱是海天黄叶信，两逢霜节菊花秋。”

朱庆馀诗：“山深松翠冷，潭静菊花秋。”

《李远诗》：“客思偏来夜，蝉声觉送秋。”

杜牧诗：“一夜风欺竹，连江雨送秋。”

《许浑诗》：“青桂一枝年少事，莫因鲈鲙涉穷秋。”

《赵嘏》诗：“坐见一方金变化，独吟红叶对残秋。”

薛能诗：“清晨起闲院，疏雨似深秋。”

李咸用诗：“晚雨霏微思杪秋。”

《黄滔》诗：“树色川光入暮秋。”

《李中诗》：“千里梦魂迷旧业，一城砧杵捣残秋。”〈又〉影疏
当夕照，花乱正深秋。

宋苏轼诗：“且放幽兰春，莫争霜菊秋。”

《秦观诗》：“莫夸春色欺秋色，未信桃花胜菊花。”

朱熹诗：“风高木落晚秋时。”

金元好问诗：“荷经冻雨绿全枯，苇到穷秋影亦疏。”
元曹伯启诗：“荞花不识秋光老，独向桑阴密处开。”
叶颙诗：“黄花有恨惊秋老。”

明蒋山卿诗：“岁熟村多酿，秋深菊始华。